የክልሉ መንግሥት የተፈጠረውን ችግር መርምሮ የታክስ ምሕረት ማድረጉ ለቀጣይ ሥራቸው ተስፋ እንደሚሰጥ አስተያዬታቸውን የሰጡ ባለሀብቶች ገለጹ፡፡
ባሕር ዳር፡ ሚያዝያ 29/2012 ዓ.ም (አብመድ) የአማራ ክልል መሥተዳድር ምክር ቤት በተለያዬ ጊዜ በክልሉ በተፈጠሩ የፀጥታ ችግሮች የንግድ ተቋሞቻቸው ለተጎዱባቸው አካላት የታክስ ምሕረት አድርጓል፡፡ በክልሉ በተለያዩ ጊዜያት በተለያዩ አካባቢዎች በተፈጠሩ የፀጥታ ችግሮች የንግድ ተቋሟቻቸው የተጎዱባቸው የንግዱ ማኅበረሰብ አባላት የታክስ ምሕረት እንዲደረግላቸው ጥያቄ አቅርበው እንደነበር ተመላክቷል፡፡ሚያዚያ 27 ቀን 2012 ዓ.ም 5ኛ ዙር 5ኛ ዓመት የሥራ ዘመን 13ኛ አስቸኳይ ስብሰባውን ያካሄደው የአማራ ክልል መሥተዳድር ምክር ቤት ከስምንት ዞኖች ለተውጣቱ ከ140 በላይ የንግዱ ማኅበረሰብ አባላት 15ከ2008 ዓ.ም ጀምሮ በተለያዩ ጊዜያት በክልሉ በተለያዩ አካባቢዎች በተፈጠሩ የፀጥታ ችግሮች አንዳንድ የንግድ ተቋማት ጉዳት ደርሶባቸዋል፡፡ የገቢዎች ቢሮ ኃላፊ ብዙዓየሁ ቢያዝን በየደረጃው ባሉ የታክስ አጣሪ ኮሚቴዎች 66 ሚሊዮን ብር የሚጠጋ የምሕረት ጥያቄ ቢቀርብም ቢሮው ተገቢነት አላቸው ያላቸውን አጣርቶ የ140 የንግድ ተቋማትን ከ15 ሚሊዮን ብር በላይ የታክስ ምሕረት ለመሥተዳድር ምክር ቤቱ እንዲጸድቅለት ማቅረቡን ገልጸዋል፡፡